Diari Oficial de la Generalitat Valenciana


Sumari del DOGV 5021, del 06-06-2005 (2005/6248)

RESOLUCIÓ de 23 de maig de 2005, del director general de Recursos Humans, per la qual fa públic el resultat del concurs general de trasllats per a la provisió de vacants d'analista programador, grup B, funcionaris d'administració especial, d'institucions sanitàries de la Conselleria de Sanitat, convocat per la Resolució d'1 de desembre de 2004.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5021

Data del DOGV
:   06-06-2005

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2005/6248


Organisme emissor
:   Conselleria de Sanitat

Tipus de document
:   Resolució

RESOLUCIÓ de 23 de maig de 2005, del director general de Recursos Humans, per la qual fa públic el resultat del concurs general de trasllats per a la provisió de vacants d'analista programador, grup B, funcionaris d'administració especial, d'institucions sanitàries de la Conselleria de Sanitat, convocat per la Resolució d'1 de desembre de 2004. [2005/Q6248]
  
Vista la proposta de la comissió de valoració del concurs general de trasllats per a la provisió de vacants d'analista programador, grup B, funcionaris d'administració especial, d'institucions sanitàries de la Conselleria de Sanitat, convocat per la Resolució d'1 de desembre de 2004 (Diari Oficial de la Generalitat Valenciana núm. 4.927, de 19.01.2005).
  
D'acord amb el que establix la convocatòria, resolc:
  
Primer
  
Nomenar funcionaris de carrera els concursants que figuren en l'annex I.
  
Segon
  
Assignar les destinacions als participants en esta fase de provisió segons l'annex II.
  
No es pot renunciar a les destinacions adjudicades.
  
El personal inclòs en l'annex I que renuncie a la plaça adjudicada o que no en prenga possessió en el termini estipulat perdrà tots els drets inherents a la participació en el concurs oposició.
  
Els concursants que obtinguen plaça han de renunciar a la plaça que si és el cas exercixen dins dels tres dies hàbils següents a la publicació de la resolució definitiva d'este concurs. La presa de possessió de la nova plaça s'ha de fer dins dels tres dies següents al cessament, si la plaça és de la mateixa localitat; en el termini de cinc dies, si la plaça és d'una localitat diferent del mateix departament de salut o d'un de limítrof; en el termini de 10 dies, si pertany a una localitat d'un departament de salut no limítrof, o en el termini d'un mes si pertany a un servici de salut diferent.
  
Els funcionaris de carrera que hi participen des d'una situació que no comporta la reserva de plaça i els funcionaris de nou ingrés disposen d'un mes per a prendre possessió de la plaça adjudicada des de l'endemà de la publicació d'esta resolució. Este termini no és retribuït.
  
Les persones interessades poden impugnar esta resolució mitjançant la interposició d'un recurs contenciós administratiu davant del Jutjat Contenciós Administratiu de València, en el termini de dos mesos, comptats a partir de la publicació d'esta resolució, d'acord amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999, i també els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Potestativament, poden interposar un recurs de reposició, en el termini d'un mes, davant el director general de Recursos Humans, d'acord amb els articles 116 i 117 de la Llei 30/1992, esmentada adés, segons la redacció modificada per la Llei 4/1999.
  
Tot açò sense perjuí que hom use qualsevol altre recurs que considere convenient per al seu dret.